N O V É   Z N E N I E
DOLOŽKA ZLUČITEĽNOSTI
návrhu zákona o vysokých školách a o zmene a doplnení ďalších zákonov s právom Európskej únie:

1. Navrhovateľ zákona:	vláda Slovenskej republiky
2. Názov návrhu zákona:	zákon o vysokých školách a o zmene a doplnení ďalších  zákonov
3. V práve Európskej únie je problematika návrhu zákona upravená
a)	v Zmluve o Európskej únii (Amsterdamské znenie), čl. 6 ods. 2,
b)	v Zmluve o založení Európskeho spoločenstva (Amsterdamské znenie), čl. 149 ods. 2,
c)	v Smernici Rady 89/48/EHS z 21. decembra 1988 o všeobecnom systéme uznávania vysokoškolských diplomov udeľovaných po ukončení minimálne trojročného odborného vzdelávania a prípravy,
d)	v Smernici Rady 92/51/EHS z 18. júna 1992 o druhom všeobecnom systéme uznávania    
      odborného vzdelania a prípravy, dopĺňajúcej Smernicu 89/48/EHS

4. Návrh zákona svojou problematikou
a)	nepatrí medzi prioritné oblasti aproximácie práva uvedené v čl. 70 Európskej dohody o pridružení,
b)	patrí medzi priority odporúčané v Príprave asociovaných krajín strednej a východnej Európy na integráciu do vnútorného trhu Európskej únie (Biela kniha) v kapitole 18. Vzájomné uznávanie odbornej  kvalifikácie.

5. Charakteristika právnych noriem Európskej únie, ktorými je upravená problematika návrhu zákona:

a)	čl. 6 ods. 2 (prvá hlava) Zmluvy o  Európskej únii  (Amsterdamské znenie) zakotvuje rešpektovanie základných ľudských práv zaručených v Európskom dohovore o ochrane ľudských práv a základných slobôd, a vyplývajúcich z ústavných tradícií členských štátov ako základných princípov práva Spoločenstva, čl. 2 Dodatkového protokolu č. 1 k Dohovoru o ochrane ľudských práv a základných slobôd zaručuje právo každého na vzdelanie,
b)	čl. 149 ods. 2  Zmluvy o založení Európskeho spoločenstva (Amsterdamské znenie)- činnosť spoločenstva zahŕňa v súlade s čl. 149 ods. 2 Zmluvy o založení Európskeho spoločenstva (Amsterdamské znenie) podporu akademického uznávania diplomov a častí štúdia na podporu mobility študentov na úrovni Spoločenstva
c)	Smernica Rady 89/48/EHS z 21. decembra 1988 stanovuje všeobecné kritériá pre uznávanie diplomov po skončení aspoň trojročného vysokoškolského vzdelávania
d)	Smernica Rady 92/51/EHS z 18.júna 1992 hovorí o druhom všeobecnom systéme uznávania odborného vzdelania a prípravy
 
6. Vyjadrenie stupňa kompatibility s právom Európskej únie:

     Čiastočná
     Úplná kompatibilita s právom Európskej únie sa očakáva prijatím zákona o uznávaní 
     odborných kvalifikácií